**Anexa 1a. Conformitatea cu prevederile legale privind acordarea ajutoarelor de stat compatibile cu piața internă în aplicarea prevederilor tratatului**

**1. Domeniul de aplicare**

|  |
| --- |
| *Solicitantul va completa cu informaţii referitoare la următoarele condiţii conform prevederilor cadrului legal în materia acordării ajutoarelor de stat:*  *De asemenea, se va avea în vedere dacă întreprinderea se află în una din situaţiile care atrag neeligibilitatea pentru finanţare. Prin urmare, solicitantul va declara la cererea de finanţare dacă:*  *- face obiectul unui ordin de recuperare neexecutat în urma unei decizii anterioare a Comisiei prin care un ajutor este declarat ilegal și incompatibil cu piața internă.*  *- este întreprindere aflată în dificultate*  *Informaţiile se vor corela cu Declaraţia de eligibilitate a solicitantului - Anexa 3a la Cererea de finanţare, Declaraţia privind conformitatea cu regulile ajutorului de stat - Anexa 3c la Cererea de finanțare, Declaraţia de angajament - Anexa 3b la Cererea de finanţare.* |

**2. Demararea lucrărilor**

|  |
| --- |
| Prin“demararea lucrărilor” se intelege primul angajament ferm (de exemplu, de a comanda echipamente sau de a începe construcția) care face o investiție ireversibilă. Cumpărarea de terenuri și lucrări pregătitoare, cum ar fi obținerea autorizațiilor și efectuarea studiilor preliminare de fezabilitate, nu sunt considerate demarare a lucrărilor. În cazul preluărilor de întreprinderi, „demararea lucrărilor”, înseamnă data de achiziționare a activelor direct legate de unitatea preluată.  Conform Ghidului solicitantului aferent Măsurii de investiții 2 din cadrul PNRR, secţiunea *1.8 Ajutor de stat* momentul demarării lucrărilor este declararea eligibilităţii proiectului de către Ministerul Energiei (data primirii adresei de îndeplinire a eligibilităţii proiectului de către beneficiar). |
| *Se va demonstra că proiectul propus spre finanţare nu şi-a început activitățile înainte de declararea eligibilităţii proiectului de către Ministerul Energiei (data primirii notificării de îndeplinire a eligibilităţii proiectului de către beneficiar), cu excepția achiziției de terenuri și lucrările pregătitoare, cum ar fi obținerea avizelor și realizarea studiilor de fezabilitate, care nu sunt considerate drept începere a lucrărilor.*  *Se va avea în vedere corelarea cu informațiile prevăzute în Secţiunea Activităţi previzionate, din Cererea de finanţare şi Declaraţia privind conformitatea cu regulile ajutorului de stat (Anexa 3c la Cererea de finanţare)* |

**3. Efectul stimulativ**

|  |
| --- |
| **“Efectul stimulativ"** are loc atunci când ajutorul îl determină pe beneficiar să-și schimbe comportamentul, să se angajeze într-o activitate economică suplimentară sau într-o activitate economică mai ecologică, pe care nu le-ar desfășura fără ajutor sau le-ar desfășura într-o manieră restrânsă sau diferită.  *Cererea de ajutor conține cel puțin următoarele informații:*  *(a) denumirea întreprinderii și dimensiunea acesteia;*  *(b) descrierea proiectului, inclusiv data începerii și a încheierii acestuia;*  *(c) locul de desfășurare a proiectului;*  *(d) lista costurilor proiectului;*  *(e) tipul de ajutor (grant, împrumut, garanție, avans rambursabil, injecție de capital sau altele) și valoarea finanțării publice necesare pentru proiect.*  Conform Ghidului solicitantului aferent Măsurii de investiții 2 din cadrul PNRR, secţiunea *1.8 Ajutor de stat* momentul demarării lucrărilor este declararea eligibilităţii proiectului de către Ministerul Energiei (data primirii adresei de îndeplinire a eligibilităţii proiectului de către beneficiar).  *Solicitantul justifică efectul stimulativ al ajutorului solicitat şi va completa cu elementele precizate mai sus la punctele a)-e)* |
| *De asemenea, conform Ghidului solicitantului, subcapitol 1.8 Ajutorul de stat solicitanţii de ajutor de stat în cadrul Măsurii de investiții 2 din cadrul PNRR vor explica ce s-ar întâmpla în absența ajutorului, și anume o situație care este descrisă ca fiind scenariul contrafactual.*  *Se va corela cu Declaraţia privind conformitatea cu regulile ajutorului de stat din Anexa 3c.la Cererea de finanţare* |

**Cumulul**

|  |
| --- |
| *Pentru acelaşi beneficiar şi aceleaşi cheltuieli eligibile, ajutorul acordat nu se poate cumula cu niciun alt ajutor de stat investițional acordat, inclusiv de minimis.* |
| *Se va preciza dacă pentru aceeaşi investiție solicitantul a mai obţinut ajutor de stat/este in curs de obţinere ajutor de stat/minimis.*  *Răspunsul se va corela cu Declarația privind conformitatea cu regulile ajutorului de stat, din Anexa 3c.la Cererea de finanţare* |

|  |
| --- |
| *Ajutoarele pentru investiții se acordă numai pentru capacitățile nou instalate* |
| *Se va face dovada îndeplinirii acestei condiţii prin descrierea situației existente si a proiectului.*  *Se va corela cu secțiunea Studiul de fezabilitate din Cererea de finanțare și cu studiul de fezabilitate.* |

|  |
| --- |
| *Construirea noii capacităţi în electrolizoare pentru producția de hidrogen verde, inclusiv extinderea de capacităti de producția a hidrogenului* contribuie la atingerea obiectivelor asumate de România în cadrul PNRR – Componenta C6. Energie, măsura de investiții I.2. *Infrastructura de distribuție a gazelor regenerabile (utilizarea gazului natural în combinație cu hidrogenul verde ca măsură de tranziție), precum și capacitățile de producție a hidrogenului verde și/ sau utilizarea acestuia pentru stocarea energiei electrice,* respectiv la realizarea capacitatii de minimum 100 MW în electrolizoare, cu un volum generat estimat de cel puțin 10.000 de tone de hidrogen regenerabil, până în 31 decembrie 2025. |
| *Se va face dovada că proiectul propus spre finanțare are ca scop asigurarea de economii gloale de energie primară în comparație cu producerea separată de energie.*  *Se va corela cu secțiunea Studiul de fezabilitate din Cererea de finanțare și cu studiul de fezabilitate.* |

|  |
| --- |
| (1) Costurile eligibile sunt costurile de investiţii pentru construirea de noi capacităţi de producție a hidrogenului verde în instalații de electroliză, inclusiv extinderea de capacități de producție a hidrogenului verde.  (2) Costul eligibil este costul net suplimentar care trebuie determinat comparând profitabilitatea scenariului factual cu cea a scenariului contrafactual pe durata de viață a proiectului în conformitate cu prevederile Comunicării CEEAG 2022.  (3) Având în vedere prevederile cap. 3.2.1.2.2 *Caracterul adecvat al diferitelor instrumente de ajutor, pct. 52 din CEEAG 2022* precum și caracterul de noutate al tipului de investiție finanțabilă în temeiul prezentei scheme de ajutor, costul suplimentar net va fi aproximat prin VAN negativă a proiectului în scenariul contrafactual în absența ajutorului pe durata proiectului (VAN = 0 în scenariul contrafactual). |
| *Se va justifica îndeplinirea uneia dintre condiţiile precizate mai sus şi detaliate în Ghidul solicitantului la secțiunea 1.7. Valoarea minimă şi maximă a finantarii publice, rata de cofinanţare. Solicitanții de ajutor de stat vor descrie investiția (din scenariul contrafactual*)*, care ar putea fi realizată în mod credibil în condițiile specifice întreprinderii respective, în lipsa ajutorului solicitat prin Măsura de investiții 2 din cadrul PNRR, justificată tehnico-economic. Costurile de investiții din scenariul contrafactual vor fi stabilite pe baza a cel puțin 3 oferte de preț/cataloage.*  *Se va corela cu Secțiunea Buget-Activități și cheltuieli,* *Studiul de fezabilitate din Cererea de finanţare.* |

|  |
| --- |
| Costul eligibil este costul net suplimentar care va fi aproximat prin VAN negativă a proiectului în scenariul contrafactual în absența ajutorului pe durata proiectului (VAN = 0 în scenariul contrafactual) în conformitate cu prevederile **Comunicarii Comisiei - Orientări privind ajutoarele de stat pentru climă, protecția mediului și energie pentru 2022** |
| *Se va justifica încadrarea în una din categoriile de întreprinderi prevăzute de prevederile legii 346/2004*  *privind stimularea înfiinţării şi dezvoltării întreprinderilor mici şi mijlocii art. 4, alin 1, în corelare cu Declaraţia privind tipul întreprinderii și Secțiunea Buget-Activități și cheltuieli din Cererea de finanţare.* |

***Pentru probarea elementelor de mai sus, se pot prezenta şi ataşa, în plus, şi alte informaţii/ documente faţă de cele solicitate, acolo unde este cazul.***

**Data: Semnăturǎ reprezentant legal al solicitantului:**